স্টিংকাণ্ড জানলে টিকিট দিতেন না। বউবাজারের জনসভায় বিস্ফোরক মন্তব্য মমতার। আর এরপর থেকেই নারদকাণ্ড ঘিরে ফের শোরগোল রাজ্য রাজনীতিতে।  অস্বস্তিতে তৃণমূলের পাঁচ হেভিওয়েট  প্রার্থী । স্টিং অপারেশনের ভিডিওয়ে টাকা নিতে দেখা গেছে বালিগঞ্জের তৃণমূল প্রার্থী তথা পঞ্চায়েতমন্ত্রী সুব্রত মুখোপাধ্যায়কে। মুখে নেত্রীর মন্তব্যের বিষয়ে কোনও প্রতিক্রিয়া না দিলেও স্বাভাবিক ভাবেই বিব্রত তিনি। 
 ওয়েব ডেস্ক: স্টিংকাণ্ড জানলে টিকিট দিতেন না। বউবাজারের জনসভায় বিস্ফোরক মন্তব্য মমতার। আর এরপর থেকেই নারদকাণ্ড ঘিরে ফের শোরগোল রাজ্য রাজনীতিতে।  অস্বস্তিতে তৃণমূলের পাঁচ হেভিওয়েট  প্রার্থী । স্টিং অপারেশনের ভিডিওয়ে টাকা নিতে দেখা গেছে বালিগঞ্জের তৃণমূল প্রার্থী তথা পঞ্চায়েতমন্ত্রী সুব্রত মুখোপাধ্যায়কে। মুখে নেত্রীর মন্তব্যের বিষয়ে কোনও প্রতিক্রিয়া না দিলেও স্বাভাবিক ভাবেই বিব্রত তিনি।  তৃণমূল সুপ্রিমো বলছেন আগে জানলে টিকিট দিতেন না । বেকায়কায় বেহালা পূর্বের প্রার্থী  কলকাতার মেয়র শোভন চট্টোপাধ্যায়ও। স্টিংকাণ্ডে সুবিধা পাইয়ে দেওয়ার বদলে টাকা নিতে দেখা গেছে পুরমন্ত্রী ফিরহাদ হাকিমকেও।  কলকাতা বন্দরের শাসকদলের হেভিওয়েট প্রার্থীও অবশ্য মমতার মন্তব্যে কোনও প্রতিক্রিয়া দেননি।একই দশা নন্দীগ্রামের প্রার্থী  শুভেন্দু অধিকারীর। সারদাকাণ্ডে আগেই যথেষ্ট বিপাকে মদন মিত্র। এবার মুখ্যমন্ত্রীর মন্তব্যে নতুন করে বিপাকে জেলে থাকা  মদন মিত্রও।